Sephatlo

Sphatlo (gape e peletwa bjalo ka spatlo, spathlo le sphatlho ) ke <b>dijo tša setrateng</b> tša Afrika Borwa tšeo di tumilego diprofenseng ka moka tša Afrika Borwa, kudu Gauteng. Se tsebalega  gape bjalo ka kota goba "skhambane".

Spatlo e dirwa go tšwa go tšhipi ya kotara ya borotho gomme e tletše ka mehutahuta ya metswako, gantšhi di-chips tša "slap", sausage, lehe, phethi ya nama ya kgomo, tšhese, polony le atchar. Leina la kota, leo le šomišwago mafelong a go swana le Soweto le Johannesburg, le tšwa go kotara ya lentšu la Seisimane, le bolela ka bogolo bja borotho bjo bo šomišwago. Leina la Sphatlo le šomišwa ka pretoria ditoropong tša Soshanguve, Atteridgeville le Mamelodi

<b>Mabenkele a Spaza</b> a rekiša dijo tša setarateng tše di tumilego, go akaretša le spatlo. Mabenkele a Spaza ke mokokotlo wa ekonomi ya toropo.

Mabenkele a Spaza ao a rekišago dijo tše tše di tumilego tša setrateng ka tlwaelo a bea ditheko tša fase go tloga go R15 goya ka godimo ga R120 go ya ka bogolo le metswako eo e hlokegago. Bareki ka bontshi ke baithuti le batho  goba  le letseno la tlase, ka gobane  e rekwa ka theko ya fase gona le dihumbeger. Dijo tše gantši di hwetšagala lefelong le lengwe le le lengwe go ralala le naga, ke ka sewelo go sego bjalo. Sephatlo e tšewa bjalo ka dijo tša go se be le phepo ka Afrika Borwa tšeo di sepelelanago gabotse le senomaphodi, gantši e le cola.